ตรวจสอบพันธุกรรมแบคทีเรีย อันตราย 3000 ตัว
มีข้อมูลจากองค์การอนามัยโลกเผยว่า เชื้อวัณโรคเป็นเชื้อที่มีการติดต่อในประชากรทั่วโลกมากกว่า 10,400,000 รายต่อปี พบผู้เสียชีวิตถึง 1,700,000 รายในปี พ.ศ.2559 และโรคติดต่อทางเพศสัมพันธ์อย่างโรคหนองในแท้มีการติดเชื้อ 78 ล้านคนต่อปี ผู้เชี่ยวชาญคาดว่าราว 70% ของแบคทีเรียมีการดื้อต่อยาปฏิชีวนะอย่างน้อย 1 ตัวยาที่ใช้ในการรักษา สิ่งที่เกิดขึ้นทำให้วงการแพทย์วิตกกังวลเกี่ยวกับวิวัฒนาการของแบคทีเรียที่มีการดื้อยาหรือที่เรียกว่าซุปเปอร์บั๊กส์ (superbugs),ล่าสุดนักวิทยาศาสตร์จากศูนย์เก็บรักษาสายพันธุ์จุลินทรีย์แห่งชาติในประเทศอังกฤษ เผยถึงการมองหาหนทางใหม่ในการต่อสู้กับแบคทีเรียดื้อยา โดยได้คิดค้นการทำแผนที่ข้อมูลทางพันธุกรรมทั้งหมดหรือจีโนม (genome) ของแบคทีเรียมากกว่า 3,000 ชนิดรวมทั้งตัวอย่างเชื้อแบคทีเรียสายพันธุ์ร้ายแรงที่ทำให้เกิดโรคระบาดในหมู่ทหารช่วงสงครามโลกครั้งที่ 1 ซึ่งดีเอ็นเอของเชื้อโรคสายพันธุ์เหล่านี้เป็นสาเหตุของโรคระบาด อย่าง โรคบิด โรคอหิวาต์ จะถูกนำมาถอดรหัสเพื่อให้เข้าใจถึงโรคที่อันตรายที่สุดต่อไป,นักวิทยาศาสตร์วาดหวังว่าการสร้างแผนที่ข้อมูลทางพันธุกรรมจะช่วยให้สามารถพัฒนายาปฏิชีวนะและวัคซีนใหม่ๆ รวมทั้งหาแนวทางการรักษาโรคใหม่ๆ ได้ โดยแผนที่ข้อมูลทางพันธุกรรมดังกล่าวจะเผยแพร่บนเว็บไซต์ของศูนย์เก็บรักษาสายพันธุ์จุลินทรีย์แห่งชาติ (National Collection of Type Cultures-NCTC) และให้บริการฟรีแก่นักวิจัยทั่วโลก.
มีข้อมูลจากองค์การอนามัยโลกเผยว่า เชื้อวัณโรคเป็นเชื้อที่มีการติดต่อในประชากรทั่วโลกมากกว่า 10,400,000 รายต่อปี พบผู้เสียชีวิตถึง 1,700,000 รายในปี พ.ศ.2559
พันธุกรรม,แบคทีเรีย,องค์การอนามัยโลก,เชื้อวัณโรค,ชื่นชีวิต,การศึกษา